ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660015955

ขอให้ตรวจสอบการปฏิบัติหน้าที่ของเจ้าหน้าที่ลาดตระเวน ฝ่ายเทศกิจ สำนักงานเขตบางรัก กรุงเทพมหานคร เนื่องจากผู้ร้องพบเห็นการจำหน่ายสินค้าบนพื้นบาทวิถี บริเวณปากซอย 13 ถนนสีลม แขวงบางรัก เขตบางรัก กรุงเทพมหานคร ตั้งแต่ช่วงเวลา 09.00-15.00 น. เป็นประจำทุกวัน โดยจะเป็นการจำหน่ายฯ อาหาร เครื่องดื่ม และเมื่อจำหน่ายเสร็จแล้วไม่มีการเก็บของเข้าที่ พบเห็นมาประมาณ 1 ปี แล้ว ผู้ร้องจึงมีการติดต่อแจ้งเรื่องกับทางสำนักงานเขตบางรัก จำนวน 4 ครั้ง (ไม่ระบุวันที่ติดต่อชัดเจน) โดยในวันที่ 11 เมษายน 2566 เป็นการติดต่อครั้งที่ 4 พบกับหัวหน้าฝ่ายเทศกิจ (ไม่แจ้งชื่อ นามสกุล และรูปพรรณสัณฐาน) ซึ่งทางหัวหน้าฯ ได้ประสานแจ้งกับทางเจ้าหน้าที่ลาดตระเวนฯ โดยให้ลงพื้นที่ตรวจสอบ พร้อมแจ้งให้ผู้จำหน่ายมีการหยุดจำหน่ายในช่วงเทศกาลสงกรานต์ ซึ่งผู้ร้องเห็นว่าพื้นที่ดังกล่าวมีการจำหน่ายทุกวัน และเป็นพื้นที่ที่ไม่สามารถจำหน่ายได้ และทางเจ้าหน้าที่ลาดตระเวนฯ มีการไปแจ้งกับทางผู้จำหน่ายสินค้าว่าผู้ร้องเป็นคนแจ้งเรื่อง จนทราบไปถึงที่ทำงานผู้ร้อง ซึ่งกรณีดังกล่าวไม่ควรมีการนำข้อมูลไปแจ้งให้ผู้จำหน่ายทราบ (ตามผู้ร้องแจ้ง) ส่งผลให้ได้รับความเดือดร้อน ผู้ร้องจึงประสงค์ให้ดำเนินการตรวจสอบการปฏิบัติหน้าที่ของเจ้าหน้าที่ลาดตระเวนฯ อีกทั้งผู้ร้องอยากทราบว่าเจ้าหน้าที่ลาดตระเวนฯที่มีพฤติกรรมดังกล่าวจะมีบทลงโทษอย่างไร ควรแจ้งผลการดำเนินการให้ผู้ร้องรับทราบด้วย


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata